ລມຕ ປ້ອງກັນປະເທດສະຫະລັດ ຮຽກຮ້ອງໃຫ້ອີຈິບ ຍົກເລີກພາວະສຸກເສີນ
ພວກຜູ້ນໍາທະຫານອີຈິບ ໄດ້ໃຫ້ຄໍາໝັ້ນສັນຍາໄວ້ວ່າ ຈະຍົກເລີກການ ປົກຄອງ ດ້ວຍພາວະສຸກເສີນດັ່ງກ່າວ ແຕ່ກໍບໍ່ໄດ້ບອກວ່າເມື່ອໃດແທ້.
ທ່ານ Leon Panetta ລັດຖະມົນຕີປ້ອງກັນປະເທດສະຫະລັດ ໄດ້ຮຽກຮ້ອງໃຫ້ສະພາ ທະຫານອີຈິບທີ່ກໍາລັງປົກຄອງປະເທດໃນຂະນະນີ້ ຈົ່ງຍົກເລີກການນຳໃຊ້ພາວະສຸກເສີນ ແລະຊຸກຍູ້ໃຫ້ມີການໂອນອຳນາດໄປໃຫ້ລັດ ຖະບານພົນລະເຮືອນ ທ່ານ Panetta ກ່າວເມື່ອວັນອັງຄານວານນີ້ ຫລັງຈາກການພົບປະກັບ ພວກຫົວໜ້າ ສະພາ ຈອມພົນ Hussein Tantawi ວ່າ ພວກຜູ້ນໍາອີຈີບ ບອກທ່ານວ່າ ພວກເຂົາເຈົ້າ ກໍາລັງສຶກສາເບິ່ງຊ່ອງທາງເພື່ອຍຸຕິການປົກ ຄອງດ້ວຍພາວະສຸກເສີນໃຫ້ໄວເທົ່າທີ່ຈະໄວ ໄດ້ ທ່ານກ່າວຕື່ມວ່າ ນອກນີ້ແລ້ວພວກເຈົ້າໜ້າທີ່ອີຈິບຍັງເຫັນພ້ອມວ່າການເຄຶ່ອນ ໄຫວນີ້ ຖືວ່າສໍາຄັນຖ້າຫາກອີຈິບຈະມີການເລືອກຕັ້ງທີ່ເສລີແລະຍຸຕິທໍາ ພວກຜູ້ນໍາທະຫານອີຈິບເຄີຍໄດ້ໃຫ້ຄໍາໝັ້ນສັນຍາໄວ້ວ່າຈະຍົກເລີກການ ປົກຄອງດ້ວຍ ພາວະສຸກເສີນດັ່ງກ່າວ ແຕ່ກໍບໍ່ໄດ້ບອກວ່າເມື່ອໃດແທ້ ອີຈິບ ໄດ້ຕຽມທີ່ຈະຈັດໃຫ້ມີການເລືອກຕັ້ງ ເອົາສະມາຊິກສະພາໃນທ້າຍເດືອນພະຈິກ ປີນີ້ ທ່ານນາງ Anne Patterson ເອກອັກຄະລັດຖະທູດ ສະຫະລັດປະຈໍາອີຈິບກ່າວ ເມື່ອວັນອັງຄານວານນີ້ ໃນການໃຫ້ສໍາພາດແກ່ສື່ມວນຊົນກັບທ່ານ Panetta ວ່າທ່ານ ນາງບໍ່ຄິດວ່າ ພວກຜູ້ນໍາທະຫານຮູ້ວ່າ ເວລາໃດສະພາຈຶ່ງຈະໂອນອໍານາດໃຫ້ແກ່ລັດຖະ ບານພົນລະເຮືອນ ນອກນີ້ແລ້ວ ການໂອ້ລົມກັນຢ່າງກວ້າງຂວາງເມື່ອວັນອັງຄານວານນີ້ ຍັງກວມເອົາ ຫລາຍໆບັນຫາຂອງຂົງເຂດ ຊຶ່ງໂຮມທັງການໂຈມຕີ ຂ້າມເຂດຊາຍແດນລະຫວ່າງ ອີຈິບແລະອີສຣາແອລເມື່ອໄວໆມານີ້ ທີ່ກໍ່ໃຫ້ເກີດເປັນບັນຫາຂັດແຍ້ງທາງດ້ານການ ທູດລະຫວ່າງທັງສອງປະເທດນັ້ນ